Tørk Haxthausen

Tørk Ove Haxthausen (født 7. oktober 1924 i Oslo, død 22. marts 2012 i Sandvig) var en dansk maler, forfatter, film- og tv-instruktør. Han var også en kendt debattør på venstrefløjen.

Han var søn af direktør i Udenrigsministeriet Christian Frederik Haxthausen og maleren Alix Haxthausen, født Brønnum Scavenius, og voksede som adelsmand op i et konservativt hjem. Haxthausen tog realeksamen 1941, begyndte på Bizzie Høyers Tegneskole 1942, men deltog i modstandskampen og måtte derfor flygte til Sverige i 1944. Under opholdet på Flygtningekontoret gik han på Kungliga Konsthögskolan i Stockholm, Grafiska Högskolan og udstillede der i 1945. Den blev fulgt af flere udstillinger i Aarhus 1946 og i Hennings Larsens Kunsthandel i København 1947 (illustrationer og bogomslag).

Han blev tilknyttet Politikens MAGASINET 1947-57 og producerede senere reportager og features for Statsradiofonien bl.a. sammen med Willy Reunert og Eva Ree 1948-61.

Han var siden medredaktør på tre venstrefløjsmedier. Først SALT i 1990'erne, så Kritisk Debat, og senest Kritik og Kaos på portalen Modkraft.dk.

Han blev gift 28. december 1982 med tegner Ulla Paul (født 11. april 1939 i Oslo), datter af direktør Harald Paul (død 1980) og hustru Lilli Elvira f. Syversen (død 1988).

Publikationer 

 Noveller (Ove Brønnum, Josh. Nielsen m.fl. pseudonymer), div. artikler hver uge t. 1956.
 Radioreportager & features 1949-60 m. Willy Reunert & Eva Ree, bl.a. Landsbyfolk
 Manus. f. kort- & spillefilm for bl.a. Jørgen Roos, Hagen Hasselbalch, Søren Melson.
 Første kortfilm Et sted at være (SFC) 1959
 Derefter ca. 50 kortfilm 1959-82, bl.a. 2 Danmarksfilm; Tråde i et udviklingsmønster (Tanzania 1966); 9 om dagligliv i USSR (1965-82); 2 om do. i DDR; 1 om do. i Bulgarien; 1 om Jugoslavien (Kosova).
 Udsendt af DANIDA til Tanzania som produktion manager v. Tanzania Film Company 1970-76; opbygget film- & lydstudie i Dar es Salaam; produceret, skrevet & instrueret 11 kortfilm og 1 spillefilm (Fimbo ya mnyonge 1974).
 Konsulent v. DR 1976-94, først fremmedfilm (TV-I), derpå 1984 TV-Teatret. TV-spil: Vægteren'(1969), Udvikling'(1982), Systemerne strammer(1986), Kirsebærhaven -89, Strenge tider (1994). Alle egen instruktion og manus, undt. Strenge tider, instr. Line Krogh
 1977-86 samarb. m. K. Helveg Petersen om 2 sociologiske rapporter om ungdomsarbejdsløshed + 1 om sent udviklede

Litteratur 

 Til et menneske, digte. Schultz 1948
 Tulte var en høne, roman (m. Frank Jæger & Sv. Aa. Clausen) Samleren 1953
 Opdragelse til terror (om tegneserier) Fremad 1954
 Vores lille by, roman (Ove Brønnum), Gyldendal 1956
 Div. antologier (Ove Brønnum) 1954-60
 Du er et uvidende fjols (Chad C. Mulligan)fakta. Fremad 1969
 Dr. H., roman. Gyldendal 1983
 Hos de sorte, roman. Gyldendal 1984
 Hvad skal man med børn? Fakta. Kroghs forlag 1985
 Ikke efter bogen (m. Aage Damgaard & K. Helveg Petersen) Centrum 1986
 Det evige liv, roman. Thaning & Appel 1993
 Sandheden om månen, essays. Branner & Korch 1994
 Den sidste kommunist, roman. Klim 1995
 Slangens børn, roman. Klim 1996
 Den Store Danske Samtidsroman (Johs. Nielsen). Klim 1998
 I det gamle Europa, reportager. Klim 1999
 Arbeit macht frei, essay. Klim 1999
 Augustmorgenens skønhed, noveller. Klim 1999
 Ritmesteren og revolutionen, red. (C.F.Haxthausens dagbog 1917-19) Klim 2000
 Hos de røde, reportage. Klim 2002
 Stilheden før, roman. Klim 2003

Desuden div. radiospil,
 Panik 1994
 Limbo 1994-95
 Breve fra en død mor 1997
 Bukkehorn 1999
 Radio-minimusical, musik Hanne Rømer, DR 1991
 Solvognen – en bronzealder-musical Borum Eshøj 1997.

Kilder 
 Anders Lundkvist, "En gudbenådet stilist", Modkraft.dk, 24. marts 2012 (nekrolog).

Eksterne henvisninger 
 
 
 

Malere fra Danmark
Romanforfattere fra Danmark
Novelleforfattere fra Danmark
Essayister fra Danmark
Faglitterære forfattere fra Danmark
Manuskriptforfattere fra Danmark
Dramatikere fra Danmark
Tørk
Danskere i 1900-tallet
Danskere i 2000-tallet
Personer fra Bornholm
Modstandsfolk fra Danmark
Politisk involverede personer fra Danmark
Personer fra Oslo
Personer i Kraks Blå Bog (afdøde)
Filminstruktører fra Danmark
Dansksprogede forfattere fra Danmark